ระเบียบการนิคมอุตสาหกรรมแห่งประเทศไทยระเบียบการนิคมอุตสาหกรรมแห่งประเทศไทยฉบับที่ ๑๒๗ว่าด้วยการติดต่อขอรับทราบข้อมูลข่าวสารของการนิคมอุตสาหกรรมแห่งประเทศไทย พ.ศ.๒๕๔๒ โดยที่เป็นการสมควรจัดให้มีระเบียบเกี่ยวกับการให้ประชาชนติดต่อขอรับทราบข้อมูลข่าวสารของการนิคมอุตสาหกรรมแห่งประเทศไทยเพื่อให้การบริการ การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของการนิคมอุตสาหกรรมแห่งประเทศไทยเป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมายและระเบียบของราชการอาศัยอำนาจตามความในมาตรา ๒๙ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ผู้ว่าการการนิคมอุตสาหกรรมแห่งประเทศไทยจึงออกระเบียบเกี่ยวกับการติดต่อขอรับทราบข้อมูลข่าวสารของการนิคมอุตสาหกรรมแห่งประเทศไทยไว้ดังต่อไปนี้ข้อ ๑ระเบียบนี้เรียกว่า ระเบียบการนิคมอุตสาหกรรมแห่งประเทศไทยฉบับที่๑๒๗ว่าด้วย การติดต่อขอรับทราบข้อมูลข่าวสารของการนิคมอุตสาหกรรมแห่งประเทศไทย พ.ศ.๒๕๔๒ข้อ ๒[๑]ระเบียบนี้ให้ใช้บังคับนับแต่วันประกาศเป็นต้นไปข้อ ๓ บรรดาระเบียบหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด ๑บททั่วไป ข้อ ๔ในระเบียบนี้ คำว่ากนอ. หมายความว่า การนิคมอุตสาหกรรมแห่งประเทศไทยผู้ว่าการ หมายความว่าผู้ว่าการการนิคมอุตสาหกรรมแห่งประเทศไทยข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเอง หรือโดยผ่านวิธีการใดๆและไม่ว่าจะได้จัดทำไว้ในรูปของเอกสาร แฟ้มรายงาน หนังสือ แผนผัง แผนที่ ภาพวาดภาพถ่ายฟิล์ม การบันทึกภาพหรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารของ กนอ. หมายความว่าข้อมูลข่าวสารที่อยู่ในความครอบครองหรือควบคุมดูแลของ กนอ.ไม่ว่าจะเป็นข้อมูลข่าวสารเกี่ยวกับการดำเนินงานของ กนอ. หรือข้อมูลข่าวสารเกี่ยวกับเอกชนข้อ ๕ข้อมูลข่าวสารที่สามารถตรวจดูได้ตามระเบียบนี้ ต้องเป็นข้อมูลข่าวสารตามที่กำหนดไว้ตามมาตรา๗ และมาตรา ๙ แห่งพระราชบัญญัติข้อมูลข่าวสารของทางราชการ พ.ศ. ๒๕๔๐และไม่เป็นข้อมูลที่ห้ามเปิดเผยตามมาตรา ๑๔ และมาตรา ๑๕ แห่งพระราชบัญญัติข้อมูลข่าวสารราชการพ.ศ. ๒๕๔๐ข้อ ๖ให้ผู้ว่าการรักษาการตามระเบียบนี้ และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ผู้ว่าการมีอำนาจวินิจฉัยสั่งการตามที่เห็นสมควรหมวด ๒การขอข้อมูลข่าวสารและการอนุญาต ข้อ ๗ให้ส่วนราชการ ข้าราชการ พนักงานหรือลูกจ้างของส่วนราชการ หรือบุคคลที่ประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นตามท้ายระเบียบนี้ต่องานห้องสมุด กองส่งเสริมการลงทุนการนิคมอุตสาหกรรมแห่งประเทศไทยหรือผู้มีอำนาจอนุญาตในกรณีของส่วนราชการมีความจำเป็นที่จะใช้ข้อมูลข่าวสารเพื่อใช้ในราชการไม่ต้องยื่นคำขอและเสียค่าธรรมเนียมตามระเบียบนี้แต่จะต้องทำเป็นหนังสือมาขอจากหน่วยงานที่ผู้นั้นสังกัดถึงผู้ว่าการการขอข้อมูลข่าวสารกรณีจำเป็นหรือเร่งด่วนอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่งและที่อยู่ของผู้ขอโดยให้พนักงานผู้รับคำขอเสนอผู้บังคับบัญชา หรือผู้รับมอบหมายที่มีอำนาจอนุญาตทราบเพื่อขออนุญาตให้เปิดเผยข้อมูลข่าวสาร หากไม่สามารถเปิดเผยได้ให้แจ้งให้หน่วยงานที่ร้องขอทราบข้อ ๘การขอข้อมูลข่าวสารใดที่อยู่ในความดูแลหรือครอบครองของงานห้องสมุดให้หัวหน้างานห้องสมุดหรือผู้ที่ได้รับมอบหมายเป็นผู้มีอำนาจในการอนุญาตตามคำขอนั้นในกรณีที่ข้อมูลข่าวสารที่ขอนั้นมิได้อยู่ในความดูแลหรือครอบครองของงานห้องสมุดการอนุญาตให้เป็นอำนาจของผู้มีหน้าที่ควบคุมดูแลข้อมูลข่าวสารและดำรงตำแหน่งตั้งแต่ระดับหัวหน้างานหรือรักษาการในตำแหน่งหัวหน้างานหรือดำรงตำแหน่งตั้งแต่ระดับ๖ ขึ้นไปข้อ ๙การขอข้อมูลข่าวสารตามหมายเรียกพยานเอกสารของศาล ให้นำเสนอผู้ว่าการหรือผู้ได้รับมอบหมายพิจารณาอนุญาต และให้พนักงานผู้รับผิดชอบตั้งแต่ระดับ ๖ หัวหน้างานหรือรักษาการในตำแหน่งหัวหน้างานขึ้นไปเป็นผู้รับรองสำเนาข้อมูลข่าวสารข้อ ๑๐ข้อมูลข่าวสารใด หากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยข้อ ๑๑ให้พนักงานที่มีหน้าที่ในการให้บริการข้อมูลข่าวสารแก่ประชาชนหรือบุคคลที่มาขอรับข้อมูลข่าวสารอำนวยความสะดวกบริการข้อมูลข่าวสารแก่ประชาชนหรือบุคคลที่มาขอรับข้อมูลข่าวสารของกนอ. และปฏิบัติให้เป็นไปตามกฎหมาย หรือระเบียบต่าง ๆ ที่เกี่ยวกับการเผยแพร่ข้อมูลข่าวสารหมวด ๓การบริการข้อมูลข่าวสาร ข้อ ๑๒ให้หน่วยงานในการนิคมอุตสาหกรรมแห่งประเทศไทยจัดประเภทและบริการข้อมูลข่าวสารที่อยู่ในความรับผิดชอบโดยให้งานห้องสมุด กองส่งเสริมการลงทุน การนิคมอุตสาหกรรมแห่งประเทศไทยรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้ว และอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดู และศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการกฎหมายอื่น และระเบียบ กนอ.ข้อ ๑๓เมื่อได้รับคำขอ ให้งานห้องสมุดตรวจสอบความถูกต้องของคำขอพร้อมชี้แจ้งผู้ยื่นคำขอเพื่อให้ทราบขั้นตอนการบริการข้อมูลข่าวสาร ระยะเวลาในการดำเนินการจัดหาข้อมูลข่าวสารหากไม่สามารถดำเนินการให้เสร็จภายในวันเดียวให้กำหนดระยะเวลามารับข้อมูลข่าวสารจากหน่วยงานที่รับคำขอหากข้อมูลข่าวสารไม่สามารถเปิดเผยได้ก็ให้ชี้แจงผู้ยื่นคำขอทราบหรือหากต้องดำเนินการขออนุมัติผู้บังคับบัญชาตามลำดับชั้นให้เสนอตามลำดับชั้นพร้อมทั้งกำหนดระยะเวลาให้ผู้ยื่นคำขอทราบข้อ ๑๔ในกรณีที่มีผู้ยื่นคำขอข้อมูลข่าวสารตามข้อ ๗ แม้ว่าข้อมูลข่าวสารที่ขอจะอยู่ในการควบคุมดูแลของหน่วยงานอื่นหรือสำนักงานนิคมอุตสาหกรรมในแต่ละสำนักงานของการนิคมอุตสาหกรรมแห่งประเทศไทยก็ตามให้หน่วยงานที่รับคำขอประสานงานต่อหน่วยงานที่ควบคุมดูแลข่าวสารนั้นโดยไม่ชักช้าหน่วยงานที่มีข้อมูลข่าวสารอยู่ในความควบคุมดูแลต้องให้ข้อมูลข่าวสารที่มีผู้มาขอทราบเว้นแต่เป็นเรื่องที่ห้ามเปิดเผยตามพระราชบัญญัติข้อมูลข่าวสารของราชการ พ.ศ. ๒๕๔๐หากหน่วยงานที่มีข้อมูลข่าวสารไม่ยอมเปิดเผยข้อมูลข่าวสารโดยไม่มีเหตุอันควรให้หัวหน้างานห้องสมุด ทำหนังสือถึงผู้ว่าการเพื่อวินิจฉัยสั่งการข้อ ๑๕ข้อมูลข่าวสารที่อยู่ระหว่างดำเนินการ ให้ถือปฏิบัติตามข้อ ๘ โดยอนุโลมเว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจตามข้อ ๘ เห็นว่าเป็นเรื่องที่ไม่ต้องเปิดเผยข้อ ๑๖ข้อมูลข่าวสารที่มีไว้เพื่อขายหรือจำหน่าย ให้คิดราคาตามหลักเกณฑ์ที่กนอ.กำหนดข้อ ๑๗การเรียกค่าธรรมเนียมการเข้าตรวจดู ค้นคว้า ขอสำเนา ขอพิมพ์สำเนารายละเอียดในคอมพิวเตอร์หรือขอสำเนาที่มีคำรับรองถูกต้องของข้อมูลข่าวสาร ให้เป็นไปตามที่คณะทำงานพิจารณาดำเนินการให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดในคำขอรับบริการข้อมูลข่าวสารท้ายระเบียบนี้การรับรองสำเนาข้อมูลข่าวสารตามวรรคหนึ่งให้พนักงานที่รับผิดชอบข้อมูลข่าวสารนั้นตั้งแต่ระดับ ๓ ขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวัน เดือน ปี ให้ชัดเจนทั้งนี้ให้รับรองตามจำนวนที่ผู้ยื่นคำขอ ขอให้รับรองข้อ ๑๘การบริการส่งข้อมูลข่าวสารที่เปิดเผยทางโทรสาร ให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสาร ระยะเวลา และค่าใช้จ่ายในการส่งทั้งนี้ ให้หัวหน้างานขึ้นไป หรือผู้ได้รับมอบหมายเป็นผู้พิจารณาอนุญาตข้อ ๑๙การบริการข้อมูลข่าวสารให้ดำเนินการให้แล้วเสร็จโดยเร็ว ทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒หมวด ๔สถานที่บริการข้อมูลข่าวสาร ข้อ ๒๐ให้หน่วยงานในการนิคมอุตสาหกรรมแห่งประเทศไทย ควบคุมดูแล ข้อมูลข่าวสารที่อยู่ในความรับผิดชอบให้เป็นไปตามกฎหมายของระเบียบของราชการและจัดสถานที่บริการข้อมูลข่าวสารดังนี้๑)งานห้องสมุด กองส่งเสริมการลงทุน เป็นสถานที่ติดต่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐและประชาชนทั่วไปโดยมีหน้าที่เพิ่มเติมดังต่อไปนี้ก) ให้บริการข้อมูลข่าวสารที่อยู่ระหว่างดำเนินการของหน่วยงานในการนิคมอุตสาหกรรมแห่งประเทศไทยและข้อมูลข่าวสารที่ดำเนินการเสร็จแล้วข)เป็นศูนย์ประสานงานกับหน่วยงานในการนิคมอุตสาหกรรมแห่งประเทศไทยเพื่อให้บริการข้อมูลข่าวสารให้ไว้ ณ วันที่ ๙ กรกฎาคม พ.ศ. ๒๕๔๒สมเจตน์ ทิณพงษ์ผู้ว่าการการนิคมอุตสาหกรรมแห่งประเทศไทย[เอกสารแนบท้าย]๑.คำขอรับบริการข้อมูลข่าวสารของการนิคมอุตสาหกรรมแห่งประเทศไทย (แบบ งสม.กสท.01)๒.อัตราค่าธรรมเนียมการขอข้อมูลข่าวสารของกนอ.(ดูข้อมูลจากภาพกฎหมาย)อัมพิกา/แก้ไข๔ มิถุนายน ๒๕๔๕ศิรวัชร์/ปรับปรุง๗ มีนาคม ๒๕๕๙[๑] ราชกิจจานุเบกษาเล่ม ๑๑๖/ตอนพิเศษ ๘๒ ง/หน้า ๕๙/๑๕ ตุลาคม ๒๕๔๒